Downloaded from YTS.BZ
Official YIFY movies site: YTS.BZ
-Crveno. -Upaljeno je?
Sad snima. Bok!
-Bok! -Gle.
Sad se možeš približiti i udaljiti.
A ovdje ti je izoštravanje.
Pripremam doručak.
Karen priprema doručak.
A ovo je naša mala Moriah!
Sad ima osam tjedana.
Moriah se rodila tijekom grmljavinskog nevremena.
Munje su bljeskale, grmjelo je.
Oko nje je bila silna energija.
I njezina su pluća grmjela.
29. PROSINCA 1996.
18. SVIBNJA 1997.
I zato je valjda bila odlična sportašica.
Jer je snažno vježbala pluća.
Puno je ovih dragocjenih trenutaka.
-Da. Jako puno. -Da.
Bilo je divno gledati kako se rađa,
prvi put udiše zrak.
Samostalno sjedi, manje-više prvi put.
Pomalo uči.
U njoj je već treptala iskra.
Hej! Vidim te!
Tako!
21. RUJNA 1997.
Pokaži kako jašeš.
Činilo mi se kao da je oduvijek poznajem.
Bila mi je jako poznata.
Još je vesela!
Bok!
Nekoliko dana nakon što se rodila,
sjedila sam na kauču i slušala pjesmu Shawn Colvin.
Slušajući je, pomislila sam da će me jednog dana napustiti.
28. STUDENOG 1997.
Moriah je prvi put na skijama.
3. VELJAČE 1998.
Ide ih dvoje!
4. KOLOVOZA 2001.
Evo Morije.
Kako si?
-Dobro. -Zabavljaš se?
-Da. -Super.
U retrospektivi je zanimljivo to
što su njezino tijelo i duša nekako znali
da ima manje vremena od drugih.
I zato je u podlozi svega što je radila
bila ta neka tjeskoba i hitnja.
Pet, četiri, tri, dva, jedan!
Bravo, Mo.
Izgleda da ne usporava.
Moriah Wilson sjajno vozi. Točno zna kuda ide.
Izgleda vrlo opušteno.
Znam da ima naporne i dugačke treninge.
Ovakvi uvjeti nisu joj nepoznati.
Ovo je Moriah Wilson,
pobjednica prve etape Velike nagrade Life Timea 2022.
Vozi, Mo!
Bila je pravi nebrušeni dijamant.
Sportaš kakav se pojavi jedanput u naraštaju.
Znala je da će razviti svoj potencijal.
U emocionalnom smislu,
bila je prepuna neostvarenih mogućnosti.
Hitna služba, Austin.
Prijateljica je kod mene. Sad sam ušla.
Leži na podu kupaonice i sve je puno krvi.
Teško je to opet proživljavati.
MORIJINA PRIJATELJICA
Kako se zovete?
Caitlin.
Jeste li sad s njom?
Jesam, s njom sam.
-Je li budna? -Nije budna.
Ima krvi po licu i sa stražnje strane glave.
Diše li?
Ona…
Ne.
Odmah šaljem pomoć
i reći ću vam što točno da radite.
Dobro.
Polegnite je na leđa na pod.
Postavite dno dlana na prsnu kost
i tu ruku poklopite drugom rukom.
Dobro.
Pritisnite prsa čvrsto i brzo bar dvaput na sekundu
na dubinu od 5 cm.
Glasno brojite da možemo zajedno.
Jedan, dva, tri,
četiri, pet, šest…
Dobro je.
Samo nastavite. Pomoć se žuri k vama. Nastavite.
Trinaest, 14, 15, 16, 17.
Nastavite. Možda uskoro uđe policajac.
Ne ostavljajte je samu i ne prestajte.
Neću. Dva, tri… Čujem ih.
To je dobro. Nastavite. Nemojte je ostaviti. Doći će vam.
To je kuća u dvorištu. Moraju proći kroz uličicu.
Dvadeset šest, 27, 28, 29.
Samo nastavite, Caitlin. Ne prestajte. Dobro vam ide. Nastavite.
Da prestanem? Ne znam što se dogodilo!
-Jesu li s vama policajci? -Da.
Da, to su policajci.
Ona ovdje ne živi.
Bila je s našim prijateljem Colinom.
-Kako se preziva Colin? -Colin Strickland.
Nisam mogla shvatiti
zašto je ne iznose da je odvezu u bolnicu.
Kako se zove?
Zove se Moriah.
Moriah joj je srednje ime. Zove se Anna.
Napokon sam upitala policajca koji me ispitivao
zašto im toliko treba da je odnesu u vozilo Hitne.
Treba pomoć!
On mi je rekao nešto u stilu:
„Tvoja prijateljica nije preživjela.”
MORIAH WILSON: TRAGIČNA ISTINITA PRIČA
Na današnji dan prije dvije godine,
12. svibnja 2022.…
MORIJINA MAJKA
Ovdje sam postavljala karton da ugušim travu.
MORIJIN OTAC
Htjela sam malo proširiti vrt
jer se Moriah trebala doseliti kući.
Onda sam pogledala prema prilazu
i ugledala policijski auto.
Policajac me upitao
poznajem li Annu Wilson.
Rekla sam: „Da, to mi je kći. Je li dobro?”
On je rekao: „Nije. Umrla je.”
U ZNAK SJEĆANJA NA ANNU MORIJU WILSON
Nisam to mogla shvatiti.
Ne. Još ne možemo shvatiti.
-Još ne možemo shvatiti. -Da. Jednostavno…
Nešto jednostavno
nikad nećemo razumjeti.
Nema pravog objašnjenja.
Bio sam doma.
Odjednom mi zazvoni telefon. Zvao me dežurni narednik.
Rekao mi je samo da se dogodilo ubojstvo.
Da je jedna žrtva ustrijeljena i da nema sumnjivaca.
Sjedni na ovu bijelu stolicu.
Detektiv će doći da razgovara s tobom.
Prvi sam put ja vodio istragu ubojstva.
Imao sam tremu.
Nisam znao što da očekujem.
Kad je došla,
je li rekla da je s nekim već razgovarala?
Je li spominjala neke planove,
rekla da je s nekim razgovarala?
-Samo s Colinom. -Dobro.
Ovdje ne poznaje mnogo ljudi.
-Dobro. -Nije bila dugo ovdje.
Tek je drugi put u Austinu.
Kolega mi je već opisao poprište.
Rekao je da u kuću nisu provalili. Ništa nije bilo oštećeno.
Ništa nije bilo razbacano.
Znači, nije bilo neke borbe.
Uzet ćemo ti obrisak ruku da vidimo ima li ostatka baruta.
Dobro.
Shvatila sam da me ispituju
kao potencijalnu sumnjivicu.
I obrisak usta.
To je obrisak radi uzimanja uzorka DNK-a.
Iz unutrašnjosti usta.
Uzeli su mi uzorak DNK-a, napravili obrisak ruku,
fotografirali me
i na kraju su mi dali da operem ruke.
Kad sam prala ruke u kupaonici u policijskoj postaji,
vidjela sam
kako njezina krv otječe u umivaoniku.
I jako se…
Jako se jasno sjećam
da sam željela da se vrati.
Jesu li je iznijeli iz moje kuće?
Naša je forenzička ekipa još ondje.
Obrađuju poprište.
Još ondje leži?
Zasad da.
Želimo sve učiniti kako treba.
Razumijem, ali sama je.
Znam.
Dobro.
Ali neće je ostaviti?
Neće.
Neće biti potpuno sama?
Ne. Neće.
Prije nešto prijeđemo na drugo, zanima me kako si upoznala obitelj Wilson
i koga si prvo upoznala.
Njih si upoznala prije Mo.
Da.
Bila sam…
Samo da razmislim.
Da.
Ljeto nakon pandemije preselila sam se u Vermont.
Bila sam suvlasnica
malog pansiona u East Burkeu.
U Vermontu nisam imala prijatelje
pa sam se prijavila u ženske klubove za brdski biciklizam i slično.
Pronašla sam divnu zajednicu.
Zamolili su me da na društvenim mrežama oglašavam trku Rooted Vermont.
Moriju smo gledali kako se utrkuje samo na utrci Rooted.
Bili smo na cesti i navijali za nju kad smo sreli jednu curu.
Pitala sam ih za koga navijaju.
Za kćer Moriju, rekli su. A ja: „Ne mogu vjerovati!
Ne mogu vjerovati! Ona mi je najdraža!
Ali ne smijem to reći jer moram biti u svemu nepristrana.”
Dolazi Moriah Wilson.
Treće mjesto za žene.
3. MJESTO 4 H 21 MIN, 132 KM
Cash je rekla da je suvlasnica pansiona u East Burkeu.
To je bio jedan od onih trenutaka
kad znate da vam je mjesto baš tu, u Vermontu,
da ste trebali upoznati tu obitelj i ovo vidjeti.
Moriah je od nas čula za Cash.
MORIJIN BRAT
Upoznale su se te jeseni.
Vozila je utrku koja se zvala Big Sugar.
To je utrka od 177 km.
Ja sam vozila 80 km.
Završila sam sa svojom utrkom.
I časne mi riječi, deset minuta poslije
objavili su da je Moriah Wilson osvojila prvo mjesto.
Prevalila je dvostruko veću udaljenost od mene u istom vremenu.
1. MJESTO 5 H 30 MIN, 167 KM
Začas su postale kao sestre.
Odmah su se povezale i postale prijateljice.
Bilo mi je zaista divno imati prijateljicu u novom gradu.
Mo Wilson radi krugove oko mene.
Ovo joj je 14. krug. Vraća se.
Bilo je pravo nadahnuće gledati njezin uspjeh.
Imala je brzinu, tjelesnu spremu, motivaciju.
Od ranog djetinjstva
Moriah je naginjala sportu.
Bila je vrlo odlučna.
Ljutila bi se kad ne bi dobro prošla pa bi jače trenirala.
Puno smo se skijali.
Hej!
-Kako ide, mila? -Dobro.
Kad je bila na svojoj prvoj skijaškoj utrci,
proučavala ljude na postolju.
Imala je pogled u očima: „I ja želim biti gore!”
Puno piše o tome u dnevniku.
„Nadahnjuju me Olimpijske igre. Silno želim biti olimpijka!
Jednog ću dana i biti.”
Moriah se skija slobodnim stilom.
Osjećam se totalno snažno.
Bit ću najjača i najmarljivija cura
na Akademiji Burke Mountain.
U to sam potpuno sigurna!
Akademija Burke Mountain otvorila se 1970.
Bio je to prvi program u zemlji
koji je pola dana imao skijaški trening,
a pola dana nastavu.
Glavni je zahtjev bio
da želite postati sportaš olimpijske razine.
Ona je odmalena sanjala o tome.
Nadahnuo ju je naš otac
koji je bio na tom putu i Olimpijske igre izmaknule su mu za jedno mjesto.
Moriah, još prva vožnja.
Cilj mi je da učinim sve kako bih bila najbolja skijašica.
Trudit ću se više od svih ostalih
da dođem do vrha.
O, ne.
Nije postigla ciljeve najviše zbog ozljeda.
U srednjoj školi potrgala je prednji križni ligament, i onda još jedanput.
Voljela je skijanje i bilo joj je teško odustati od njega.
Ali znala je da je s tim gotovo. Završila je skijašku karijeru.
Kao obitelj smo puno vozili bicikle.
Onda sam otkrila da je biciklizam na šljunku novi trend.
I kupila sam bicikl za šljunak.
Odlučila je postati profesionalna biciklistica.
Ja sam je u tome ohrabrivala.
Ajmo, Mo!
Drž' se, Mo! Možeš ti to!
Ajmo, Mo!
U biciklističkoj utrci pobjednik može biti samo jedan.
Ako sa starta krene tri tisuće ljudi,
šanse za pobjedu su ti 1:3000.
Bravo, Mo!
Vrlo je mala vjerojatnost da ćeš pobijediti u utrci.
Zato je bilo tako nevjerojatno što je Mo stalno bila na podiju.
Moriah Wilson, prvakinja u ženskoj konkurenciji!
Pljesak za Mo!
Razgovarao sam s prijateljem
i pitao me jesam li čuo za Moriju Wilson.
Rekao je da zapamtim to ime
jer će dugo dominirati profesionalnim biciklizmom.
U dvije godine pobijedila je u šest-sedam utrka.
Ne s nekoliko minuta, nego s nekoliko sati prednosti.
Evo nam prvakinje!
Ovo je Moriah Wilson!
Ajmo, Mo!
Moriah je nedodirljiva.
Kakav rezultat!
5 H 9 MIN, 160 KM
Razgovarale smo početkom 2022.
Rekla je da dolazi u Austin. „Kad?” pitam je.
„Za dva dana.” Nisam mogla vjerovati.
Živjela je kod mene nekoliko tjedana
dok je bila u gradu.
Zajedno smo radile, skupa jele.
Prijateljstvo nam se prelijepo razvilo.
1 DAN NAKON UBOJSTVA 12. SVIBNJA 2022.
Kad sam dobio predmet, znao sam samo to
da je ubijena mlada žena
koja je imala neke veze s biciklizmom.
U to doba nisam imao pojma tko je Moriah Wilson.
Gillermo je vrlo posvećen.
Vrlo posvećen.
Budući da obrađujemo ovakve predmete,
pritisak je velik ako dopustite da utječe na vas.
Na njega utječe.
-A na vas? -Ne.
Svi su radili na tom slučaju.
Bilo je šokantno jer nitko nije shvaćao
zašto bi netko ubio tu djevojku.
Je li to bicikl? Vidiš li bicikl?
Rekla je da je obično bio kraj vrata.
Nema bicikla.
Činilo se da bi to mogla biti provala
ili pljačka.
Ali što smo više istraživali,
bilo je jasnije da je tu posrijedi nešto drugo.
Trebao sam više informacija i odmah sam počeo
izdvajati tragove koje treba dodatno istražiti.
Ljudi uglavnom imaju kamere na kući.
Svi imaju mobitel.
Ima gomila digitalnih dokaza.
Poznaje još samo Colina Stricklanda.
S njim se večeras trebala naći.
Živi li on još u Austinu?
-Da, živi u Austinu. -Dobro.
Colin Strickland zadnji je vidio Moriju živu.
Htio sam razgovarati s Colinom da vidim što se dogodilo.
Ja i još jedan istražitelj prišli smo i predstavili se.
Dobar dan, tražim g. Stricklanda.
To sam ja.
-Zovete se Colin? -Da.
Recite, poznajete li Annu?
Mo?
-Annu Mo? -Da.
-Svi je zovu Mo. -Ne.
Monique?
Preziva se Wilson.
-Biciklistica je. -Aha.
-Da, poznajem je. -Dobro.
Nema smisla da okolišam.
Sinoć je umrla.
Kako se to dogodilo?
Istraga još traje,
ali istražujemo smrt kao ubojstvo.
Ajme. Dobro.
-Jeste li dobro? -Jesam.
Prvo mi je palo na pamet
da je taj tip večer prije bio s njom na spoju.
Da je on ubio žrtvu, Moriju Wilson.
Mo sam upoznao tek 2017.
Bio sam u Burkeu u Vermontu s prijateljem na biciklističkoj turi.
George je rekao da Mo ide s nama.
Pitao sam: „Hoće li nas moći pratiti?” „To neće biti problem.”
Ne susrećeš često nekoga tko te može pratiti.
Svidjelo mi se što je jaka sportašica.
Ali nije bila egocentrična.
Samo je bila svjesna svoje snage
i nije ju se bojala pokazati.
Bio sam joj prvi pravi dečko.
Sviđalo mi se to što je tiha i suzdržana
jer ja nisam.
Bila je vrlo introvertirana.
Uvijek je razmišljala, ali ne bi uvijek rekla o čemu razmišlja.
Odrasli smo u Vermontu i išli na Dartmouth.
Dakle, imali smo mnogo toga zajedničkog.
Gunnar i Moriah počeli su hodati na njezinoj drugoj godini.
On u tom času nije studirao.
Bio sam u prijelaznom razdoblju. Diplomirao sam koju godinu prije.
Pokušavao sam se zaposliti u Kaliforniji.
Iako smo na kraju dvije godine hodali na daljinu,
u to doba bio sam vrlo siguran u tu vezu.
U listopadu 2020.
preselili smo se u Mill Valley blizu San Francisca.
Bili smo silno uzbuđeni.
Jedva smo čekali da živimo u istom gradu.
Skupa smo to proživljavali i osjećali da je to to.
Bila je tako usredotočena na biciklističke utrke
i na to da bude brza i u formi
da smo izgubili iskru i romantiku u vezi.
To je oboma bilo teško.
Sjećam se da mi je rekla da više voli biciklizam.
Da sve osjećaje, povratne informacije
i užitak pronalazi u biciklizmu.
Eto, to je sve što sam trebao čuti.
Moriju sam upoznala na Dartmouthu. Tijekom cijelog faksa bile smo bliske.
Kad sam prekinula s dečkom, preselila sam se u San Francisco.
Trebala sam promjenu ritma.
-Živjela! -Živjela.
Sretno Valentinovo!
U siječnju 2022. počele smo zajedno živjeti.
Razumjela je što ja proživljavam
i ja što ona proživljava.
Morale smo naučiti živjeti same
i shvatiti što točno u životu tražimo.
Rekla mi je da mora izlaziti s drugim dečkima jer dosad nije.
Privlačili su je uspješni ljudi. Voljela je učiti od njih.
Molim te, sjedni ovamo.
Opiši mi kako ti je izgledao jučerašnji dan.
Mo je rekla da Cash izlazi s prijateljima. Zato sam predložio da odemo na bazen.
U gradu je
i samotnjakinja je pa sam htio…
Da.
Htio sam je izvesti da se zabavimo.
Da.
Colin i ja upoznali smo se preko biciklizma u Austinu.
Novinar sam.
Pišem o rekreaciji i sportu u prirodi. O takvim temama.
Pisao sam i o njemu.
U Austinu smo pred garažom Colina Stricklanda,
pobjednika Dirty Kanze 2019.
-Zdravo, Coline. -Bok!
-Kako si? -A ti?
Dobro došao u moju garažu.
Ovo je…
-Svašta ti imaš ovdje. -Bogme imam.
Odakle da počnemo?
Colin Strickland posvetio se
tomu da postane najbolji biciklist na šljunku na svijetu.
Bio je među prvima
koji su shvatili kako mogu privući sponzore
i živjeti od osobnog brenda na društvenim mrežama.
Pokazat ću ti što sam napravio na ovom ABLE-u.
To sam najnovije napravio.
Više i niže brzine.
Sjećam se da mi je Moriah rekla
da je trenirala s Colinom Stricklandom.
Rekla je to kao da bih ja trebala znati tko je Colin.
Prvak si Teksasa.
Da. Jesam.
Znala sam da je znao manipulirati ženama u vezama.
Bila sam svjesna prošlosti.
Upoznao sam Moriju na Rebecca's Private Idahu.
Rasturila je na utrci.
Tada smo kratko razgovarali.
Nakon toga pozvao sam je na pivo.
Imao sam curu.
Nismo vodili ljubavne razgovore.
Razgovarali smo o njezinoj karijeri.
Rekao sam joj da će pobijediti u puno utrka.
Privlačila me, ali želio sam joj i pomoći.
Tada nije bilo u redu da započnemo vezu.
Na biciklističkim utrkama nije se ponašao kao da ima curu.
Nije govorio o njoj i nije ju vodio sa sobom.
Zafrkavali smo se na tu temu.'
Tko je Kaitlin?
Aha, žena koja stoji kraj Colina, s kojom te nije upoznao.
Sjećam se da sam čuo za Colina. Moriah se vratila s utrke i rekla
da je upoznala Colina Stricklanda, koji će joj pomoći sa sponzorima.
Biciklisti tradicionalno privlače veću pozornost i više sponzora.
Bez obzira na motive, pomoći će biciklisticama.
Mo je željela otići na utrku u Teksasu. To je bilo krajem 2021.
Prijavila sam se pa je utrka otkazana.
Pitala me želim li ipak ići. Nisam htjela.
Bila je uzbuđena što će u Teksasu vidjeti Colina.
Mislila je da će s njim imati nešto više od prijateljstva.
U tom času Moriah i ja nismo bili u romantičnoj vezi.
Vozio sam se kući iz Bentonvillea s curom Kaitlin.
Prekidali smo.
Rekao sam joj da više ne želim biti s njom.
Uopće se nismo svađali.
Bili smo partneri u mnogočemu.
Nekoliko dana poslije primio sam Morijinu poruku da dolazi u Austin.
Da će raditi na daljinu.
Katilin se preselila u drugu sobu.
Bilo je vrlo jasno da smo prekinuli.
Više nismo bili zajedno.
Imao sam potrebu završiti s tim odnosom.
Osjećao sam da ne želim biti s njom. Htio sam da se naljuti na mene.
Počeo sam hodati s Morijom tih tjedan dana koliko je bila u Austinu.
Colin je bio „u prekidu” s Kaitlin
iako je još živjela u istoj kući, ali u drugoj sobi.
Moriah i Colin počeli su se družiti
i ušli u romantičnu i intimnu vezu.
Upozorila sam je na Colina, ali nisam mislila
da bi joj mogao učiniti nešto nažao.
Znate li jesu li Mo ili Cash bile vlasnice vatrenog oružja?
Sumnjam da jesu.
Dobro. Imate li vi vatreno oružje? Jesu li razgovarale…
Imam…
Prošle jeseni kupio sam pištolj.
Nikad nisam pucao iz njega.
Koji tip pištolja?
Devet milimetarski.
Rekao je da ima 9-milimetarski pištolj.
Čahure s poprišta bile su iz 9-milimetarskog pištolja.
Držim ga u futroli. Nikad nisam pucao.
Nisam stigao.
Dobro.
Poslala mi je fotografiju sebe na biciklu.
-To je Mo? -Da.
Ali sačuvao sam njezin broj pod drugim imenom.
Zašto niste spremili broj pod imenom Mo?
Jer mi je Kaitlin već znala prčkati po mobitelu
i nisam htio…
Nisam htio da to nađe.
-To bi započelo svađu. -Pa da.
Kaitlin je imala sve moje lozinke. Vodila je moje bankovne račune.
Uzimala mi je mobitel i sve čitala.
Blokirala je puno kontakata u mom mobitelu.
Znao sam da može naći informacije koje želi.
SJAJNO SAM SE ZABAVIO DOK SAM TE VODIO PO ZNAMENITOSTIMA AUSTINA I TEKSASA.
VRLO SI TALENTIRANA, INTELIGENTNA,
ZABAVNA I KRASI TE DIVAN DUH.
Kad sam s Colinom,
primjećujem kako me privlače njegove nježne riječi.
Zbog njih se osjećam sigurno.
Kao da sam važna i vrijedim.
Sviđa mi se više nego što želim priznati.
Najviše se bojim toga da on ne osjeća isto što i ja.
Pitala se koliko je stabilno to što ima s Colinom.
Nekako je nestao i povukao se,
i u prijateljstvu i u vezi,
i nije bio osobito komunikativan.
Želim da pokaže karte prije nego što odigram svoje.
Jako mi je teško dokučiti kako razmišlja.
Bojim se izraziti mu svoje osjećaje jer bi me mogao odbaciti.
Često nismo mogle dobiti jedna drugu telefonom.
Ako je o nečemu hitno trebala mišljenje,
rekla bih joj da mi ostavi glasovnu poruku.
Hej!
Jučer sam stigla u Arkansas.
Sama sam.
Colin mi se još uopće nije javio.
Ni jednom riječju.
Jesi li ga vidjela u Austinu?
Jedno se drugom nismo javljali sve dok mu danas nisam poslala poruku.
Ali poruka mi nije prošla.
Možda misli da on mene ne zanima.
Ne znam.
Dobro, dakle, sinoć.
Bila sam u Meteoru na piću i koga vidim?
Colina, Kaitlin i još neke.
Colin mi je prišao, zagrlili smo se.
Nismo mnogo rekli, samo da nam je drago što se vidimo.
Bilo je totalno čudno.
Otad ga nisam ni vidjela ni čula.
Želim na to nekako staviti točku.
Ali ne znam kako.
Vjerojatno ću ga vidjeti večeras na tulumu.
Ali doći će i Kaitlin pa vjerojatno neće razgovarati sa mnom.
Vrlo mi je nelagodno.
Mo će odvesti u ured mrtvozornika.
Napravit će kompletnu obdukciju tijela.
Eto. Možete li mi sad reći jeste li zajedno spavali?
Nismo. Nismo imali spolni odnos.
Dobro.
Nismo se ni poljubili.
Dobro.
Samo provjeravam jer će na obdukciji provjeriti sve.
-Znam. -Znate? Dakle…
Razumijem.
Ne, ništa.
Dobro.
Colin se mučio s odlukom
bi li bio u čvrstoj monogamnoj vezi.
Ali vidio je da je Kaitlin suosjećajna i puna ljubavi.
Bilo mu je važno i to što mu je silno puno pomagala.
Pokušavao je pokrenuti posao s prikolicama Spartan.
Kaitlin je znala mnogo o financijama
i znala je upravljati novcem.
Vodila je mnoge elemente posla,
zbog čega se Colin mogao usredotočiti
na biciklističku karijeru i ostalo.
Meni se činilo da smo Moriah i ja redefinirali odnos.
Ja sam bio pri kraju karijere i već istrošen.
A ona je trebala zamah,
bila je puna elana, i to je super.
Vidio sam da joj neću biti dobar partner.
Trebala je biti daleko najbolja trkačica u SAD-u. Ja bih joj samo smetao.
Kaitlin nije htjela da prekinemo. Htjela je biti u mom životu.
Prošlih se tjedana svašta dogodilo.
Prošli tjedan bilo mi je grozno zbog Colina.
Razgovarali smo u petak.
Kao da mi je pao kamen sa srca.
Očito nismo na istoj valnoj duljini, što je u redu.
Jasnije sam shvatila u kojoj je on fazi.
Proteklih dana razmišljala sam o drugim dečkima
i uzbuđena sam zbog toga.
Evo je!
To, Mo!
Mo Wilson!
Prvakinja je, u to nema nikakve sumnje!
Mo Wilson rasturila je u utrci Belgian Waffle!
Čestitam.
-Opet ste dominirali. -Hvala.
Što vas čeka? Gdje ćete iduće pobijediti?
Iduća mi je utrka Gravel Locos.
Moriah je išla u Austin kako bi sudjelovala u utrci Gravel Locos.
JUTRO UBOJSTVA 11. SVIBNJA 2022.
Mo je došla nekoliko dana prije utrke.
Bila sam uzbuđena što je došla.
Skuhala sam kavu.
Družile smo se.
Snimila sam video i poslala ovu poruku Karen.
Mahni kameri!
Dobro došla u teksašku vrućinu!
-Čuvaj se! Brzo vozi! -Hvala.
-Bok! -Bok.
Joj, ta poruka.
Moriah se spremala sama na trening.
Cash mi ju je poslala s riječima:
„Tvoja je mala ovdje sa mnom sigurna.”
Grize me savjest što sam poslala tu poruku.
Ne mogu vjerovati da sam mami rekla da je dobro
i u dobrim rukama, a nisam je mogla zaštititi.
Mo mi je poslije poslala poruku
da tu večer ide na plivanje i večeru s Colinom.
Pozvao sam Mo na bazen.
Rekla je: „Može, super.”
Pokupio sam je i odveo na Deep Eddy.
Popili smo dva pića i pojeli burger
i razgovarali o njezinoj i mojoj karijeri.
O tome što znači voziti biciklističke utrke.
Čemu sve to.
Kad sam bio u Pool Burgeru, nazvala me Kaitlin.
Nisam se javio.
Odveo sam Moriju do ulaznih stuba.
Rekao da se vidimo sutradan na večeri prije Gravel Locosa.
I tad sam je zadnji put vidio.
Puno razmišljam o tome tko sam.
I tko želim biti.
Želim biti netko
o kome drugi govore samo lijepo.
Želim biti netko tko ohrabruje druge
u teškim trenucima.
Tko drugima pruža podršku,
ohrabrenje i savjet.
Želim biti netko
uz koga se drugi uvijek smiješe.
Želim biti netko
tko druge potiče na razmišljanje o smislenim temama.
Karen me nazvala. Bojala sam se razgovarati s njom.
Rekla je: „Cash, jako te volim.”
Trebala sam to čuti
jer sam se osjećala silno nesposobno i krivo.
Mislila sam, da sam bar došla kući ranije,
da bar nisam otišla na večeru,
da sam je bar prisilila da ide sa mnom.
Glavom mi se vrtjelo bezbroj pitanja
koja su mi se stalno vraćala.
Što sam mogla učiniti drukčije
da joj pomognem?
Vidio sam dva propuštena poziva od tate,
njegovu poruku da ga odmah nazovem.
I Karenin poziv,
prije tatinog.
To nije bilo dobro. Znao sam da se dogodilo nešto loše.
Bila sam na Havajima s obitelji.
Nazvao me Gunnar.
Nikad neću zaboraviti što je rekao.
„Moriah je danas umrla.”
Moj je muž stavio kćer na spavanje, a ja sam se srušila na tlo u suzama.
Tako nikad prije nisam plakala.
Muž me pitao jesam li dobro.
Rekla sam: „Ne! Nisam dobro!
Netko je ustrijelio Moriju!
Ostavio ju je da umre sama.”
Umrla je baš kad se počela otvarati prema drugima.
Kad je počela učiti što je njoj važno,
učiti da se bez straha može otvoriti prema drugima.
POLICIJA
ODJEL ZA UBOJSTVA
Radila sam u redovnoj smjeni
i saznala da se noć prije dogodilo ubojstvo.
Kad se dogodi ubojstvo, svi sudjeluju.
Detektiv Spitler već je ispitivao Colina Stricklanda.
U sobi za sastanke imamo ekran
na kojemu možemo promatrati ispitivanje.
Mogu čuti što kaže i provjeriti to.
Jedan detektiv našao je snimku s kamere koja se aktivira pokretom
iz uličice odmah kraj Cashinog stana.
Na snimci je crni terenac s kromiranim staklima.
Na krovu ima prtljažnik.
A na kuki za vuču bila je montirana nosiljka za bicikl.
U 20.37 h upale se stop svjetla,
što znači da auto usporava ili čak koči
točno ispred stuba koje vode u stan.
Jedan detektiv shvatio je
da je to vozilo vrlo slično vozilu
koje je bilo na prilazu
kad su otišli razgovarati s Colinom.
Prenijeli smo to detektivu Spitleru,
koji je to spomenuo u sobi za ispitivanje.
Colin je spomenuo da je Moriju vozio motociklom
koji je bio na prilazu.
Pa sam ga pitao tko je vlasnik crnog Jeepa.
Rekao je da je to auto njegove cure Kaitlin.
Je li ti Kaitlin što rekla kad se vratila kući?
Gdje je bila, što je radila?
Nisam pitao. Nešto sam radio u garaži.
Pripremao sam bicikle za utrku.
Policija je dala nalog za pretragu kuće Colina Stricklanda.
Našli su dva pištolja.
Ima li još vatrenog oružja u kući?
Dva pištolja.
-Dva pištolja? -Dva.
Gdje je drugi pištolj?
E, to ne znam.
To je Katilinin pištolj.
Kaitlin ima pištolj?
Ima. Ja sam joj ga kupio.
Sjećam se da sam rekla policajcu:
„Kladim se da je kriva Colinova cura.”
Što?
Nije mi se sviđala jedino…
cura tog tipa.
Pouzdano znam,
jer smo saznali tijekom istrage,
da je njezino vozilo bilo kod stana.
Ne znam što bih rekao na to.
SOBA ZA ISPITIVANJE, POLICIJA U AUSTINU
Ja sam detektivka Conner.
Moj partner razgovara s Colinom.
Možda imaš neke informacije
ili si nešto vidjela, pa bih o tome htjela razgovarati.
Možete li mi reći o čemu razgovaramo?
Jesi li čula što se dogodilo u protekla 24 sata?
Colin mi je rekao da je umrla jedna biciklistica.
Tako je.
Tijekom razgovora s Colinom iskrsnulo je tvoje ime.
Izgleda da se svašta događa.
Da je Colin razgovarao s tom curom
i tu se spomenulo tvoje ime.
Možda je nešto rekao, ali ja želim čuti tvoju verziju.
Htjela bih da bude prisutan odvjetnik.
To je tvoja odluka.
Jer u ovom času možeš otići kad god hoćeš.
Daješ svoj pristanak na razgovor jer nisi uhićena.
Dakle…
Bile smo dobre prijateljice
i uvijek sam smatrala da je jako draga i dobra.
Nije dobivala ono što je htjela.
I Colin joj to nije htio dati.
Ili nije mogao. Ili jednostavno nije bio za nju.
Stalno su prekidali i mirili se.
Čini se da je možda neki dan izašao s tom curom.
Prema onomu što kaže, možda tebi to nije bilo drago.
Zato sam htjela čuti tvoju stranu
jer nije fer da on nešto kaže
i odvede istragu u tom smjeru.
To nije točno.
Zato sam i htjela s tobom razgovarati.
Frajeri svašta kažu.
Zato želimo čuti obje strane priče da to raščistimo.
Što si ti jučer radila?
Sad želim otići.
Imaš pravo na to, ali ako odeš,
imat ćemo samo jednu stranu priče.
Jednostavno nisam sigurna
na što mislite ili što je on možda rekao
jer nemam pojma da je razgovarao, vidio se ili izašao s tom curom.
-Dobro. -U zadnje vrijeme.
Je li razgovarao s njom?
Želim otići. Ne znam.
I želim otići.
Ali onda smo ograničeni na njegovu stranu priče.
A tvoje su vozilo vidjeli kraj njezine kuće.
Moramo razgovarati o tome.
Sjećam se da sam bila u stanu. Moriah mi je došla u sobu i rekla:
„Zamisli što mi se danas dogodilo.”
Pogledala je mobitel i vidjela da je zove nepoznat broj.
To je bio teksaški broj, a u Austinu je imala sponzora
pa se htjela javiti.
Javila se i netko je rekao: „Bok, Mo.”
Moriah je rekla: „Dobar dan. Tko je to?” „Kaitlin.”
Moriah je rekla da je Kaitlin rekla
da se Colin i ona još viđaju
pa bi bilo bolje da se više ne upliće u tu vezu.
Čula sam da si imala problema s tom curom.
Mislim da je mnogo kompliciranije
nego što kažeš.
Možda si bila ljuta i prolazila si onuda.
Ja to ne znam jer ne znam tvoju priču.
Znam samo da je tvoj auto bio ondje.
A to ne izgleda dobro, shvaćaš?
A onda razgovaramo s Colinom koji kaže
da si bila ljubomorna.
Ni to ne zvuči dobro.
Zato zaista želim čuti tvoju stranu priče
jer je situacija možda komplicirana.
Ako smijem, htjela bih otići.
U redu.
Pustili su je.
Zaključili su da nemaju dovoljno informacija da je zadrže.
Mislim da tad nisu mogu biti sigurni
je li možda Colin vozio Jeep, parkirao motocikl i vratio se.
Ti znaš što se dogodilo.
Ne znam što se dogodilo.
Tražite da vam kažem da mislim da je Kaitlin kriva?
-To tražite? -Pitam što misliš.
Je li u stanju to učiniti?
Ne bih živio s čovjekom koji je to u stanju učiniti.
Dakle, ne vjerujem da je kriva.
Bila sam prisutna kad smo sjedili pred Meteorom.
Ja sam je pitala što bi učinila
da vidi Colina s drugom ženom.
Hladno je ispalila: „Ubila bih je.”
Mislili smo da se šali.
Ne.
Došla je policija i detaljno im pretražila kuću.
Katilin se bojala da je kuća ozvučena, da policija prisluškuje
pa je htjela otići.
Iduće jutro otišli su do kafića.
Colin je rekao da zbog istrage
moraju reći gdje su bili
svake minute jučerašnjeg dana.
Policija je Kaitlin i Colinu oduzela mobitel.
Kaitlin je pitala što da rade,
gdje da nabave mobitele.
Vraćali su se iz kafića.
Colin joj je rekao da novi mobitel može jednostavno kupiti u Walmartu.
Nekoliko dana nakon ubojstva vratio sam se u tu četvrt.
Htio sam vidjeti tko ima kamere i tko je mogao snimiti crni terenac.
Možda vidim vozača.
Javio se jedan susjed.
Dao mi je dva sata snimke s kamere na zvoncu na vratima.
Zanimljivo je bilo to što je ta kamera snimala stalno.
Nije se aktivirala na pokret. Imala je i sliku i zvuk.
Tipkao sam izvještaj ili radio nešto u vezi sa slučajem,
a u pozadini se vrtjela ta snimka.
Ako bih čuo da prolazi vozilo, prestao bih s radom
i pogledao je li to crni terenac koji tražim.
U 21.15 h odjednom sam na snimci čuo ženski vrisak
i zatim dva pucnja.
Vrištanje je stalo i šest sekunda nije se čulo ništa.
I onda se začuo treći hitac.
Sad sam točno znao kad se dogodilo ubojstvo.
Prvo nismo pokušali dokazati da je ona bila u Jeepu,
nego da Colin nije bio.
Dobro smo ga istražili
da dokažemo da on nije mogao voziti Jeep.
Čim je iskrcao Moriju,
Colin odlazi na motociklu.
Pratili smo njegov trag do kuće.
Doma je primio telefonski poziv.
Njegov je mobitel bio u njegovoj kući
u doba kad su se začuli pucnjevi.
Sad je postalo vrlo teško reći
da je Colin vozio Jeep.
Samo mu je ona imala pristup.
Taj dan primio sam informaciju od naših balističara
da je pištolj koji je pronađen
tijekom pretrage Colinove kuće
pištolj kojim je izvedeno ubojstvo.
Čahure su bile iste kao one iz stana.
Samo je dvoje ljudi imalo pristup tom oružju.
Colin i Kaitlin.
Znao sam gdje je u to vrijeme bio Colin,
ali ne gdje je bila Kaitlin.
Zato sam smatrao da postoji vjerojatnost
da je Kaitlin odgovorna za to ubojstvo.
Zato sam 17. svibnja izdao nalog za Kaitlinino uhićenje.
Ali Kaitlin više nije bilo.
Policija, Maršalska služba i FBI love ubojicu 25-godišnje biciklistice.
Policija moli javnost da im je pomogne naći.
Sudac općinskog suda izdao je nalog za uhićenje gđice Armstrong.
Maršalska služba i Teksaški odjel za bjegunce
vode istragu o bjegunici.
Mislite li da je otišla u Detroit da bude s obitelji?
To je moguće.
U Teksasu se vodi potraga za ženom optuženom za ubojstvo.
Nakon razgovora s policijom, 34-godišnjakinja je nestala.
Trgovkinja nekretninama i učiteljica joge možda je još u Austinu.
Najveći je trag auto.
Traže crni Jeep Grand Cherokee.
Detektivi su otkrili da je prodala Jeep CarMaxu.
Na snimci iz CarMaxa instalira novi iPhone.
Počeli smo pretraživati letove i autobuse.
Svaku mogućnost odlaska iz grada.
Odletjela je iz Austina u Houston,
pa iz Houstona u New York.
Saznali smo da je otišla sestri u državu New York.
Potvrdili smo da je Kaitlin Armstrong došla
na taj aerodrom u Newarku u New Jerseyju.
Maršali su u New Yorku našli snimku na kojoj Kaitlin hoda po aerodromu.
Promijenila je frizuru.
Pokušala je izgledati sličnije sestri.
Nismo uspjeli otkriti let
kojim je Kaitlin Armstrong otišla s aerodroma u Newarku.
Nije zabilježeno da je Kaitlinina putovnica izašla iz SAD-a.
Zamolio sam maršale u New Yorku da provjere putovnicu njezine sestre.
Otkrili su da je sestrina putovnica
predočena na letu iz New Yorka u Kostariku.
Zna da je dovoljno slična sestri.
Uzela je tu putovnicu i pobjegla iz zemlje.
OSAM DANA NAKON UBOJSTVA
Dobili smo potvrdu
da se Kaitlin Armstrong ukrcala na United Airlines za Kostariku.
Kad je pobjegla,
nismo mogli vjerovati da je uspjela izaći iz zemlje.
Ne znam kako se to moglo dogoditi.
Savezni maršali koji traže Kaitlin Armstrong imaju novi trag.
Sad za njom traje opća potraga.
Zabrinuli smo se da bi mogla pobjeći.
TRAŽI SE ZA UBOJSTVO
TRAJE POTRAGA ZA OPTUŽENOM ZA UBOJSTVO BICIKLISTICE
Mi smo za to vrijeme skupljali dokaze
da ne bude osnovane sumnje da je Kaitlin Armstrong ubojica.
Vrlo rano postalo je jasno da je Kaitlin
isključila mobitel ili ga prebacila na zrakoplovni način rada.
Telefonski ispisi koji često pomognu nekoga smjestiti na poprište zločina
u ovom slučaju nisu nam bili korisni.
Pokušavali smo nekako drukčije pokazati
gdje je bila u vrijeme ubojstva.
Prilikom pretrage kuće, pretražili smo i Kaitlinin Jeep.
Primijetio sam da ima ugrađen multimedijski prijamnik.
Pitao sam naše digitalne forenzičare
koju vrstu informacija skuplja takav multimedijski prijamnik.
Rekli su da među ostalim prikuplja podatke o kretanju,
podatke o GPS-u.
Znali smo da je Jeep prodan u CarMaxu.
Otišao sam onamo i locirao Jeep.
Istražio sam kako se vadi taj uređaj tako što sam pogledao nekoliko videa.
Dao sam ga svojim forenzičarima
da vide ima li još podataka na uređaju.
Kaitlinina je karijera bila u usponu.
Colin ju je opisao kao financijskog gurua.
Vodila je sve financijske aspekte njihove tvrtke.
Colin je rekao da je dao Kaitlin 40 000 da ih uloži u tvrtku.
Znali smo da je Kaitlin u bijegu
s velikom svotom gotovine.
Kaitlin je od onih ljudi
kojima nešto padne na pamet i onda to ostvare.
Maršalska služba već je gotovo odustala jer je nisu mogli naći.
To me uznemiravalo.
Prema njezinom jakom interesu za jogu,
u gradu u kojem su mislili da bi mogla biti, dali su oglas
da traže instruktora joge.
Za divno čudo,
netko se javio.
Otišli su na to mjesto
i ugledali je.
Netko ju je pitao je li ona Kaitlin Armstrong.
Rekla je da jest.
Objavljujem da su Kaitlin Armstrong uhvatili
strani dužnosnici u Republici Kostariki 29. lipnja
nakon 43-dnevne potrage.
ESTETSKA KIRURGIJA
Nakon uhićenja
saznali smo da je bila na plastičnoj operaciji
u pokušaju da bude što sličnija sestri.
Mislila je da je najpametnija
i da joj sve može proći.
Kaitlin Armstrong u pritvoru je u okružnom zatvoru Travis.
Pritvorena je uz jamčevinu od 3,5 milijuna dolara.
Nažalost, mnoge informacije koje trenutačno šire mediji
jednostavno nisu točne.
Policiji je u interesu stvoriti sliku
koja potkrepljuje njihove inicijalne pretpostavke.
Radujemo se procesu koji nas čeka
jer će se o tim pitanjima raspravljati na sudu.
ZATVOR
Osamnaest-devetnaest dana prije suđenja
nazvao me netko iz ureda šerifa i rekao:
„Spusti kavu. Ovo nećeš vjerovati.”
Kaitlin Armstrong pobjegla je
iz okružnog zatvora Travis.
Dvojica zamjenika u srijedu su vodila Kaitlin Armstrong liječniku.
Imala je ozljedu i nije mogla imati vezane noge.
Morala je otići liječniku izvan zatvora. To su joj dopustili.
Čim je izašla iz ordinacije, pobjegla je.
Zamjenica lovi zatvorenicu u okolici. Nekoliko joj jedinica dolazi upomoć.
Čuli smo da je u razdoblju prije toga počela intenzivno vježbati.
Znači da je razmišljala o bijegu.
Potrčala je i uhvatili su je oko kilometar i pol dalje.
To je bio dodatni dokaz
da je Kaitlin Armstrong mislila da se može izvući.
Nije htjela odgovarati za svoj zločin
kao netko drugi.
Ajme.
Kad otvorim ladice u njezinoj sobi,
volim uzimati njezine stvari,
zariti lice u njih i onjušiti ih.
Katkad mi je bolje od toga,
a katkad se ražalostim.
Što sam zahvalnija na tome
što je Moriah bila s nama 25 godina…
Što sam na tome zahvalnija,
manje se fokusiram na gubitak.
I…
Nije to lako jer svejedno želim da je ovdje.
I nedostaje mi.
Moriah?
Dobro, mama?
-Volim te. -Volim te.
OŽUJAK 2002.
To je lijepa slika.
Zdravo svima!
Zdravo!
Tuga je kao velika blatna lokva.
Možeš gacati i gacati po njoj.
I ostati u njoj cijeli život.
Ili možeš proći kroz nju
i izaći na drugu stranu.
AUSTIN, TEKSAS
U Austinu počinje ovo iščekivano suđenje.
Ovaj slučaj privukao je pozornost međunarodnih medija.
Došla je velika skupina novinara.
Bilo je gledatelja, ljudi koji su uživo tvitali iz sudnice.
Je li Kaitlin Armstrong ubila Moriju Wilson?
Na to će pitanje odgovoriti porota.
Kad nema izravnih dokaza, očevidaca ili videosnimke ubojstva,
porota osumnjičenog jednostavno mora pustiti.
Bit će dokaza da Kaitlin Armstrong
nije bila ni blizu poprišta ubojstva gđice Wilson.
Kako se izjašnjavate na optužbe iz prve točke optužnice?
Nisam kriva.
Kako se izjašnjavate na optužbe iz druge točke optužnice?
Nisam kriva.
Izvolite sjesti.
Prvo ćemo vam dati informacije o troje ključnih igrača.
Prvo o Mo Wilson.
Drugi je ključni igrač Colin Strickland.
I na kraju je tu optužena Kaitlin Armstrong,
koja je živjela s Colinom
i s njim je povremeno bila u romantičnoj vezi.
Kaitlin Armstrong nije bila sretna
što Colin i dalje komunicira
s Mo Wilson nakon prekida veze.
Divno je i lako tako prikazati ženu i ispresti priču.
Prezrena ljubavnica.
Morali su je prikazati kao ljubomornu psihopatkinju
kako bi imali motiv.
Mo je bila mlada, cijeli je život bio pred njom.
Meni je cilj da Kaitlin Armstrong plati za zločin.
Svjedočila sam druga.
Naglo su me pozvali da uđem.
„Prisegnut ćeš, počinjemo.”
Za takvu vas situaciju nitko ne može pripremiti.
Na klupi si za svjedoke i gledaš Kaitlin Armstrong ravno u lice.
Silno sam se koncentrirala.
Ušla sam u mentalno stanje
u kojem sam si govorila da je ovo najvažnije što ću učiniti u životu.
Da želim da pravda bude zadovoljena
i da želim učiniti najbolje što mogu za prijateljicu.
Te sam se noći svom snagom borila za Mo.
Od trenutka kad sam došla kući, masirala sam joj srce.
To mi je bilo najdužih deset minuta u životu.
Kad sam napustila klupu za svjedoke
i pogledala Kaitlin Armstrong u oči,
lice joj nije odavalo ništa.
Apsolutno ništa.
Hej, dođi.
Možda je netko ovdje. Ovo je možda bicikl.
Gle.
Imali smo dokaz da je Kaitlin Armstrong bacila Moin bicikl u grmlje.
Ondje.
Dobro.
Locirala sam bicikl.
Ne znam je li to učinila iz pakosti
ili je htjela da izgleda kao pljačka.
Najteže mi je bilo kad su dovezli njezin bicikl.
Pogodilo me kad sam vidjela njezin bicikl.
Da, sjećam ga se.
Bio je u vreći.
To je bio njezin bicikl.
Do toga joj je bilo stalo. To ju je radovalo.
Kad su našli bicikl,
na njemu su potražili DNK i otiske prstiju.
Tražio sam da obrade još nekoliko mjesta na biciklu
kako bismo bili sigurni.
Usporedili smo to s Kaitlininim DNK-om.
Usporedbom smo utvrdili da je Kaitlinin DNK bio na biciklu.
To je najjednostavnije, najlogičnije i najrazumnije objašnjenje
zašto je DNK optužene bio na biciklu.
Optužena je dirala bicikl nakon što je izašla.
Izvezla je bicikl i bacila ga.
Svatko tko je dirao ovaj bicikl dirao ga je jednako.
Jako mi je smetalo to kako je odvjetnik Cofer rukovao biciklom.
Nije se odnosio s poštovanjem.
Evo što je vrlo neobično.
S ovog područja nisu uzeli obrisak radi analize DNK-a.
Što da je analiza pokazala neki treći, nepoznat DNK?
31. LISTOPADA 2023. VEČER DRUGOG DANA SUĐENJA
Svima nam je teško biti u istoj prostoriji s Armstrong.
Mislim da je to posebno…
Teško je za sve nas.
Unutra je nekako hladno.
-Da. -Mirno je.
Ne osjećam bogzna što.
To je prostor
u kojemu ne mogu bogzna što osjećati.
Vidjela sam da nije pokazala nikakve osjećaje.
Lice joj je bilo kao kamen.
Ima kameno lice.
Svako malo pogledam je i pomislim:
„Ima li u njoj igdje neke mekoće?
Ima li puti ili je sva od kamena?”
Ne znam.
Treći je dan suđenja za ubojstvo Kaitlin Armstrong.
Svjedočit će njezin tadašnji povremeni dečko Colin Strickland.
Bilo je teško gledati Colina na klupi za svjedoke.
Na suđenju nije izgledao isto kao prije Morijine smrti.
Bilo mi je teško vidjeti Colina licem u lice.
Osobito zato što ga krivim
što je manipulirao i Morijom i Kaitlin.
Colin Strickland danas je neodređeno odgovarao odvjetnicima.
Sjedio je napola okrenut i s podignutom rukom,
možda da ne vidi Armstrong.
Držanjem je govorio
da ne želi biti ondje.
Skretao je pogled.
Često je poginjao glavu.
Pogrbio se nad mikrofonom.
Ovako je stavljao ruku na glavu.
Često je zatvarao oči.
Rijetko je gledao onoga tko ga je ispitivao,
bilo nas ili drugu stranu.
Kad su Colina na unakrsnom ispitivanju pitali
poznaje li optuženu,
rekao je da je ne poznaje.
Mislim da je htio reći da je mislio da je poznaje, ali zapravo je ne poznaje.
Imao je vrlo vrijedne informacije
koje su nam pomogle da dobijemo pravdu za Mo.
Nije mi se svidjelo
to što je povremeno djelovao nevoljko.
Htio sam mu reći: „Daj, stari.
Postupi tako i olakšaj si život.”
Tužilaštvo je izvuklo poruke između Stricklanda i Armstrong iz 2021.
Tad su se Wilson i Strickland sastali u Austinu.
U poruci Stricklandu, Armstrong piše:
„Znam da se nećeš usuditi doći u Meteor s tom curom.”
Strickland kaže da je „ta cura” Wilson.
Porotnici su vidjeli poruku Stricklandu na kojoj je snimka pucanja u streljani.
Ne vidi se lice,
ali Strickland kaže da misli da je to Armstrong.
Colin se našao usred vrlo nesretnih događaja.
Mislim da nije predvidio
ili namjeravao da se situacija tako razvije.
Ali također moramo uzeti u obzir
njegov doprinos cijeloj situaciji.
Meni smeta to što su njegove laži
dovele do okolnosti kojima je rezultat bio Moina smrt.
S druge strane, on nije povukao okidač.
Nije ju ubio.
A po mome mišljenju, Kaitlin Armstrong ničim nije odavala
da bi se Colin trebao bojati da ta djevojka nekog ne ubije.
Mislim da to nije očekivao.
Da jest, možda bi postupio drukčije.
Htjeli smo da zadnja svjedoči Pam Mazak.
Da sažme cijeli slučaj i sve podatke.
I složi ih na vremensku crtu.
RANO SAM OTIŠAO S FRENDOM. NISI SE JAVILA!
S Colinovog mobitela doznali smo da je Moriju upisao kao Christine Wall.
Oko 16.45 h Colin pita Moriju
da li da motociklom dođe po nju.
Kaitlin je imala pristup mnogim njegovim informacijama.
Kod kuće je bio iPad.
Vjerojatno je vidjela sve te poruke
između Colina i Morije.
IMAŠ LI PLANOVE ZA VEČERAS?
NEMAM.
Oko 16.49 h Moriah šalje Colinu svoju adresu.
Ime je Christine Wall,
ali Moriah šalje sliku s bicikla.
Po tome Kaitlin sa sigurnošću zna s kim se planira naći.
Kaitlin izlazi iz kuće
i mislimo da sa sobom nosi pištolj.
Ide Bulevarom Lamar prema centru.
Onda skrene lijevo u ulicu West 6th i ide na zapad.
Ta ulica vodi do Deep Eddyja ili na to područje.
Ali onda se okrene i počne voziti na istok ulicom West 5th.
Onda autom zaokruži oko još jednog bloka.
Kao da razmišlja što da radi.
Zaustavi se na parkiralištu i ondje stoji oko minutu.
Ne znam je se kanila suočiti s njima.
Netko tko je ljubomoran viče, vrišti, čupa kosu.
Ali nije tako bilo.
19.30 H
Sjedi ondje minutu i onda odluči ugasiti mobitel.
Njezin Jeep tad nastavi prema istoku,
ravno do Cachine četvrti.
CASHINA KUĆA
Lokacije Kaitlinina Jeepa poklapaju se s nadzornim kamerama.
Kružila je tom četvrti,
sjedila u autu i čekala na bar tri različita mjesta.
19.52 H
Vidimo Colina i Moriju kako se vraćaju.
Kaitlin kruži tom četvrti
dok ne vidi da su stigli kući.
20.29 H
Dijeli ih samo blok kuća.
Čeka da Colin ode.
MORIAH I COLIN STIŽU U CASHINU KUĆU
Znam kako završava, ali teško je gledati kako se situacija razvija.
Jedna od strašnijih spoznaja bila je
kad smo saznali koliko je dugo kružila oko Cashine kuće.
Imala je vrlo jasnu namjeru.
Zapravo ju je uhodila.
Pravo je čudo što smo uspjeli povezati sve te informacije
i što su digitalni dokazi
postali poput još jednog očevica na suđenju.
Podatke ne možeš optužiti da lažu.
Colin ju je dovezao kući u 20.35 h i onda otišao doma.
U 20.38 h stao je u trgovini
nekoliko ulica od Moine kuće.
Poslao je poruku Kaitlin o tome što obavlja.
Napisao je: „Završio sam. Hoćeš da donesem nešto za jelo?”
Nije mu odgovorila.
Čim je otišao, prošla je kroz tu ulicu.
Parkirala je Jeep.
I onda je neko vrijeme sjedila u Jeepu.
Moriah otključa vrata.
Uđe u kuću.
I onda šalje poruke podcasteru oko 9.13 h.
Nekoliko minuta poslije
začuju se krici i pucnjevi.
Bum! Bum!
Dva pucnja.
Jedan u čelo.
Drugi sa strane glave.
Taj je u prolazu pogodio kažiprst.
Nakon četiri-pet sekunda tišine
Kaitlin Armstrong
stane iznad Mo Wilson
i trećim metkom pogodi Mo Wilson ravno u srce.
Ti krici koje sam čula…
još me muče.
Trudim se to ne slušati. Teško je.
31. LISTOPADA
DAN IZRICANJA PRESUDE 16. STUDENOG 2023.
Razmišljam što će biti
ako je ne zatvore.
Što to znači za Wilsone? Što to znači za mene?
Bio sam napet, nervozan.
Odluku donosi tih 12-ero ljudi.
Odluka o svemu što radimo na kraju se svodi na porotu.
Ako se to ne svidi samo jednom porotniku ili samo jedan ne povjeruje,
gotov si.
OKRUŽNA SUTKINJA
Molim optuženu da ustane.
U predmetu oznake D1DC22301129,
ovo je presuda porote za kazneno djelo ubojstva:
„Mi, porota, proglašavamo optuženu Kaitlin Armstrong
krivom za ubojstvo.”
Sud vam izriče kaznu od 90 godina zatvora u Teksaškom odjelu za kazneno pravosuđe
i deset tisuća dolara kazne, prema traženju porote.
Izvolite sjesti.
Želi li netko nešto reći?
Da, sutkinjo.
Kaitlin Armstrong.
Ne znam mogu li moje riječi prodrijeti do tvog srca,
ali potrudit ću se.
Užasno je to što si učinila mojoj kćeri.
Bio je to vrlo sebičan i kukavički čin nasilja 11. svibnja.
Bio je kukavički
jer se nisi htjela suočiti s njom kao žena sa ženom
i civilizirano razgovarati.
Poslušala bi te.
Znala je odlično slušati.
Bilo bi joj stalo do toga što osjećaš.
Voljela je druge i bila je empatična.
Da si se potrudila upoznati je,
nikad joj ne bi poželjela nanijeti zlo.
Kad si ustrijelila Moriju u srce,
mene si ustrijelila u srce.
Ustrijelila si Erica i Matta u srce.
Ne znam zašto je Bog to dopustio, ali dopustio je.
Vjerujemo da će iz toga proizaći nešto dobro.
Možda nekom nekako pomogne.
Da se ovako nešto više ne ponovi.
Ovdje nema pobjednika.
Ovo nije vrijeme za slavlje,
nego za molitvu.
Za molitvu za našu obitelj,
naše prijatelje, za obitelj Armstrong i njihove prijatelje.
Ova tužna priča savršen je pokazatelj
zašto su poštenje i iskrenost
ključni u osobnim vezama.
I kako neiskrenost može dovesti do neželjenih posljedica.
Sebično manipuliranje, ljubomora i mržnja
nikad ne daju pozitivan rezultat.
Nasilje nikad nije dobro rješenje.
Vodi samo do nove patnje.
Nama se život zauvijek promijenio.
Ali sad kad je ova kušnja iza nas,
spremni smo krenuti dalje i pokušati se oporaviti.
U tome će nam pomoći Morijin snažan, odlučan,
nježan i dobar duh.
Jer znamo da bi ona to željela za nas.
Vjerujem da većina ljudi u njezinom životu ne bi mogla ni zamisliti
da bi učinila nešto takvo.
Tu se postavlja pitanje
poznaješ li ikad ikoga.
Bih li ja nešto takvo mogao učiniti?
Bi li svatko mogao?
I dalje nam je to potpuno neshvatljivo.
Kad se naljutim, na pameti mi je samo ovo:
„Kaitlin Armstrong, glupačo.
Gle što si učinila!”
Kaitlin Armstrong mnogo je toga oduzela mojoj sestri.
Oduzela joj je život,
slobodu,
mogućnost da doživi ovaj svijet,
mogućnost da se raduje.
Jedina pravda za to je
da ni ona više ništa od toga ne iskusi
do kraja života.
Ja vjerujem
da kad god donesemo odluku koja ima negativne posljedice,
ne možemo jednostavno otići.
Nešto je u redu, a nešto nije. I trebaš snositi odgovornost za to.
Ovo je bio tako besmislen zločin!
Ovako sad izgleda moj život.
Sâm sam u radionici.
Ništa osim toga ne mogu kontrolirati.
Zato sam jako suzio svoj svijet.
Kako bih imao neku kontrolu nad njim.
Jer je sve izvan kontrole.
Zbog svega se kajem. Zbog svega me sram.
Nikad se ne bih počeo baviti utrkama.
Nikad ne bih upoznao Kaitlin.
Ni Moriju.
Nikad ne bih nasamo razgovarao s Morijom.
Ništa od toga.
Jer je sve dovelo do ovoga.
Ovo sam našla u staretinarnici kad sam odlučivala
mogu li se doseliti natrag u ovaj prostor.
Skinula sam sa zida okvir, koji je bio među njih još tristo.
Na njemu bicikl izlazi iz okvira,
što je prikladno s obzirom na to što se događa.
Ovdje je cvjetić, dakle, neka nada.
I piše: „Uvijek uz tebe.”
Svladali su me osjećaji kad sam to vidjela.
Kad sam se vratila, htjela sam da prostor bude vedar i svijetao.
Htjela sam puno boje na zidovima.
Da sve što donesem natrag u ovu kuću
bude namjerno i radosno.
Svi su mislili da se neću doseliti natrag u svoju kuću.
Stanodavac i tata stalno su me pitali
hoću li početi iseljavati stvari.
Ali nekako sam se opirala tomu.
Osjećala sam
snažnu povezanost s tim prostorom.
Kad se prisjetim,
zadnji dan života bio joj je zaista divan.
Puno smo se zajedno smijale.
Doručkovale smo, popile kavu.
Otišla je na bicikl.
Razgovarale smo o životu, dečkima, obitelji.
Bio je to zaista lijep posljednji dan.
I meni je to sveto.
Želim to sačuvati.
Osjećam je ovdje.
Osjećam njezinu radost.
Nekako sam to u stanju uklopiti u život.
Mislim da bi bila ponosna što nisam odustala.
Išao sam na Burke s Morijom. Sad sam tu trener.
Na crvenu crtu!
Rad s djecom u ovoj zajednici
u mnogočemu je zdrav za mene.
Prvo staza Millie's pa Trillium pa Magill.
Zatim Moose Deuce pa Moriah's Ascent.
Često razmišljam o tome što bi rekla Mo.
Rekla bi mi da sjednem na bicikl
kako bih se iskopao iz nekog raspoloženja.
Da pokušam dobiti neki zamah.
I da živim korak po korak.
Sa sve većom strminom morala sam jače uprijeti.
Pokušati naći onu neuhvatljivu brzinu koja je u svima nama.
Zato sam isključila mozak i pustila da tijelo preuzme zadatak.
Kanalizirala sam sve do zadnjeg atoma energije u noge
dok sam gurala pedale što sam jače mogla.
Išla sam u dubinu i tminu potpune praznine.
To je osjećaj za koji živi svaki biciklist.
Pražnjenje.
To je predivan paradoks.
Pražnjenje te može tako ispuniti!
To uvijek najviše volim na trkama.
I veselim se novim takvim trenucima.
Ajmo, Mo! Penji se!
To, Mo!
Ajmo, Mo!
Na brdo! Upri, Mo!
Hajde!
OBITELJ WILSON 2023. OSNOVALA JE ZAKLADU MORIJE WILSON
KAKO BI MORIJIN UTJECAJ ŽIVIO DALJE U NJEZINIM ZAJEDNICAMA.
ZAKLADA PROMOVIRA ZDRAV ŽIVOT I GRADNJU ZAJEDNICE
PODUPIRUĆI ORGANIZACIJE
POSVEĆENE ŠIRENJU PRISTUPA REKREACIJI, SPORTU I OBRAZOVANJU.
VOZI ZA MO
Prijevod titlova: Petra Matić